b'\n_START_ARTICLE_\nBrez strahu\n_START_SECTION_\nOzadje\n_START_PARAGRAPH_\n\xc4\x8clani skupine so se ponovno zbrali leta 2013 in za\xc4\x8deli pripravljati material za novo plo\xc5\xa1\xc4\x8do. Skupina se je zbrala v originalni zasedbi: Marjan Malikovi\xc4\x8d na kitari, Jadran Ogrin na bas kitari, Zlati Klun za bobni in Goran Velikonja za klaviaturami._NEWLINE_\xc4\x8clani skupine so se najprej "potipali", \xc4\x8de so glasbeno \xc5\xa1e dovolj zreli in si upajo (od tu izhaja naslov albuma). "Jadran je rekel: \'Jaz imam 100 komadov\', Marjan je imel 150 komadov, on ima komade ..., se pravi, je bil problem samo selekcionirat, bil je problem samo se skoncentrirat in posvetit", je o pripravljanju materiala za album dejal Zlati Klun. 29. aprila 2014 je skupina izdala prvi singl z albuma, \xc2\xbbJaz bi \xc5\xa1e\xc2\xab, za katerega je posnela in na portalu YouTube objavila videospot. Drugi singl z albuma, \xc2\xbbPod nebom padajo\xc4\x8dih zvezd\xc2\xab, je skupina izdala 18. septembra 2014.'